Lietuvos ir Pietų Korėjos santykiai

Lietuvos ir Pietų Korėjos santykiai – dvišaliai tarptautiniai santykiai tarp Lietuvos ir Pietų Korėjos. Tarptautiniai santykiai tarp šalių oficialiai užmegzti 1991 m. spalio 14 d., Korėjai tų pačių metų rugsėjo 5 d. pripažinus Lietuvos nepriklausomybę Dvišaliai santykiai. URM (Pietų Korėja tapo trečioji tai padariusi Azijos valstybė po Kirgizijos ir IzraelioAtkurtos Lietuvos nepriklausomos valstybės pripažinimo chronologija). Abi šalys yra Tarptautinės ekonominio bendradarbiavimo ir plėtros organizacijos, Jungtinių Tautų narės. 2022 m. duomenimis, Pietų Korėja yra antra pagal dydį Lietuvos prekybos partnerė R. Azijoje po Kinijos.

Lietuva turi ambasadą Seule (veiklą pradėjo 2021 m. spalio 26 d.Darbą pradeda Lietuvos ambasada Korėjos Respublikoje , URM, 2021–10–26) ir garbės konsulatus Daegu (nuo 2014 m.) bei Tedžone (nuo 2025 m.).Dedžone veiklą pradėjo antrasis Lietuvos garbės konsulatas Korėjos Respublikoje, Lietuvos Respublikos ambasada Korėjos Respublikoje, 2025-02-20 Pietų Korėja ambasadą Lietuvoje atidarė 2024 m. spalį, pirmuoju ambasadoriumi tapo Džon Džojongas (전조영, Jeon Joyoung).Prezidentas priėmė Korėjos Respublikos, Argentinos ir Zambijos ambasadorių skiriamuosius raštus, Lietuvos Respublikos Prezidentas, 2024-10-08 Iki tol šalį atstovaudavo ambasadoriai, reziduojantys Kopenhagoje arba Varšuvoje.

Seime veikia Tarpparlamentinių ryšių su Korėjos Respublika grupė (dabartinis pirmininkas – TS-LKD narys Andrius Kupčinskas).Tarpparlamentinių ryšių su Korėjos Respublika grupė

 Santykių istorija 

 Santykiai XX a. 

Lietuva ir Korėja neturėjo tiesioginių kontaktų tarpukariu, nes tuo metu Korėja buvo okupuota Japonijos. Po Antrojo pasaulinio karo Korėjos pusiasalis buvo padalintas ir 1948 m. įsikūrė dvi atskiros valstybės: JAV palaikoma Pietų Korėja (arba Korėjos Respublika) ir komunistinių valsybių užnugarį turinti Šiaurės Korėja (arba Korėjos Liaudies Demokratinė Respublika). Dėl Šaltojo karo įtampų bei glaudžių Sovietų Sąjungos ir Šiaurės Korėjos santykių, sovietiniu laikotarpiu ryšiai su Pietų Korėja buvo itin riboti.Ahn, B. J. (1991). South Korean-Soviet relations: Contemporary issues and prospects. Asian Survey, 31(9), 816-825. Tai lėmė ir praktiškai neegzistavusius santykius tarp Pietų Korėjos ir sovietų okupuotos Lietuvos, išskyrus pavienes ir netiesiogines išimtis. Pavyzdžiui, 1964–1968 m. Vatikano apaštalinės delegatūros atašė, o vėliau, 1991–1997 m., apaštališkojo nuncijaus pareigas Pietų Korėjoje ėjo lietuvių katalikų dvasininkas Jonas Bulaitis, į korėjiečių kalbą išvertęs Sibiro lietuvių tremtinių maldaknygę Marija, gelbėk mus.Jonas Bulaitis, VLE

Dvišaliai ryšiai pradėti kurti tik po nepriklausomybės atgavimo, Pietų Korėjai 1991 m. rugsėjo 5 d. pripažinus Lietuvos nepriklausomybę ir abiem šalims užmezgus oficialius diplomatinius santykius tų pačių metų spalio 14 d. Netrukus po to, 1991 m. pabaigoje, įvyko pirmasis oficialus Lietuvos atstovo vizitas – Pietų Korėjoje lankėsi ir su tuometiniu prezidentu No Tėu susitiko premjeras Gediminas Vagnorius.Mūsų Lietuva , 1991, nr. 22 (2207), 2 p. Kitų metų vasarą Seule buvo įsteigtas Lietuvos garbės konsulatas, kuriam vadovavo verslininkas Kim Hong Kunas, ne kartą lankęsis Lietuvoje, lydėjęs korėjiečių delegacijas ir padėjęs stiprinti dvišalius ekonominius ryšius.Lietuvos garvės konsulas Korėjoje. Šiaulių kraštas, 1993 m. sausio 26 d., 2 psl.Klaipėdoje viešėjo delegacija iš Korėjos, Vakarų ekspresas, 2002-08-22Tartasi lietuviškos jautienos eksporto į Korėjos Respubliką klausimais , LR Žemės ūkio ministerija, 2004 05 14 2001 m. Kim Hong Kunui buvo išimties tvarka suteikta Lietuvos pilietybė,Buvęs "Lietuvos ryto" žaidėjas Lietuvos piliečiu netaps, delfi.lt, 2001 m. lapkričio 8 d. skirtas Didžiojo Lietuvos Kunigaikščio Gedimino 5-ojo laipsnio ordino apdovanojimas.Dėl apdovanojimo Lietuvos valstybės ordinais ir medaliais valstybės (Lietuvos Karaliaus Mindaugo karūnavimo) dienos proga, LR Seimas, 2001-06-14

1993 m. dvišaliai santykiai sustiprinti bendromis sutartimis: rugsėjo 22-26 d. Seule viešėjusi premjero Adolfo Šleževičaus vadovaujama delegacija pasirašė prekybos sutartįPrekybos sutartis tarp Lietuvos Respublikos Vyriausybės ir Korėjos Respublikos Vyriausybės, LR Seimas ir sutartį dėl abipusio investicijų skatinimo ir apsaugos.Lietuvos Respublikos Vyriausybės ir Korėjos Respublikos Vyriausybės sutartis dėl abipusio investicijų skatinimo ir apsaugos, LR Seimas Vizitas buvo suderintas su rugpjūčio-lapkričio mėn. Tedžone vykusia pasauline paroda Expo '93, kurioje Lietuva su Latvija ir Estija turėjo bendrą Baltijos šalių stendą. Parodos metu rugsėjo 23-ioji buvo paskelbta Lietuvos diena.Lietuva dalyvauja Expo-93 Korėjoje, Draugas, 1993-08-10, 1 psl.

1995 m. Lietuva vienašališkai įvedė bevizį režimą trumpam Lietuvoje besilankantiems Pietų Korėjos piliečiams.Dėl vienašališko vizų režimo panaikinimo Korėjos Respublikos piliečiams, LR Seimas, 1995 m. lapkričio 14 d. Nr. 1440

1997 m. balandžio mėn. Seule lankėsi Seimo narių delegacija (Gediminas Kirkilas, Andrius Kubilius, Rasa Rastauskienė), dalyvavo Tarpparlamentinės Sąjungos 97-ojoje sesijoje.Dėl G.Kirkilo, A.Kubiliaus ir R.Rastauskienės komandiruotės į Korėjos Respubliką, LR Seimas, 1997 m. vasario 24 d. Nr. 118

 Santykiai XXI a. 

2005 m. liepos 11 d. Lietuvoje lankėsi Korėjos Nacionalinės Asamblėjos delegacija, susitikusi su tuomečiu prezidentu Valdu Adamkumi.Lietuvos Respublikos Prezidento Valdo Adamkaus veikla 2004–2005 metais , Respublikos Prezidento kanceliarijos Vidaus politikos ir analizės grupė

Pirmasis aukšto rango P. Korėjos pareigūno vizitas Lietuvoje įvyko 2011 m. liepos 18 d., įvykus susitikimui tarp Vilniuje viešėjusio Korėjos Respublikos Asamblėjos pirmininko Pak Hitė ir Lietuvos prezidentės Dalios Grybauskaitės.

2012 m. Pietų Korėjos Josu mieste vykstančioje parodoje dalyvavo ir Lietuvos atstovai; Lietuvos paviljonas pelnė sidabro medalį.Lietuvos paviljonas parodoje „EXPO 2012“ apdovanotas sidabro medaliu, tv3.lt

2014 m. vasario mėnesį su darbo vizitu Pietų Korėjoje lankėsi Lietuvos prezidentė Dalia Grybauskaitė, kur Ulsano uoste vyko suskystintų dujų terminalo laivo-saugyklos krikštynos – būtent Pietų Korėjoje buvo pastatytas suskystintų dujų terminalas Independence.Į laivo krikštynas D.Grybauskaitė išskrido su buteliu 

Tų pačių metų liepos 16 d. Vilniuje esančiame Mykolo Romerio Universitete (MRU) atidarytas pirmasis Baltijos šalyse Karaliaus Sedžiongo institutas, paskatinęs daug glaudesnį kultūrinį bendradarbiavimą.Karaliaus Sejongo institutas Vilniuje steigiamas MRU  2018 m. liepos mėn. Institutas įsteigtas ir VDU, Kaune.VDU steigiamas Karaliaus Sedžiongo institutas Korėjiečių kalba dėstoma VU ir VDU, pastarajame nuo 2010 m. veikia ir populiariosios korėjiečių kultūros studentų klubas Hallyu.Klubas “Hallyu”. VDU Azijos studijų centras

2018 m. vasarį vykstant Pjongčango olimpinėms žaidynėms, kur dalyvavo Lietuvos delegacija, jų pasižiūrėti išvyko ir Lietuvos prezidentė Dalia Grybauskaitė, kur susitiko su Pietų Korėjos prezidentu Mun Džėinu, aptardama tarptautinę saugumo padėtį ir dvišalių ryšių stiprinimą ekonomikos, verslo ir inovacijų srityse.Prezidentės vizitas Pietų Korėjoje: susitikimas su Prezidentu ir šalies olimpiečių palaikymas. Lietuvos Respublikos Prezidentė 

2019 m. balandžio pabaigoje veiklą pradėjo Jungtinis Pietų Korėjos ir Baltijos šalių ekonomikos komitetas, kuriame be Pietų Korėjos dalyvauja Lietuva, Latvija ir Estija. Juo siekiama skatinti ekonominius ryšius.S. Korea, Baltic Countries Launch Joint Committee on Economy, KBS WORLD Radio, 2019-04-26 Tų pačių metų birželio 3 d. Lietuvoje lankėsi ir su prezidente Dalia Grybauskaite bei premjeru Sauliumi Skverneliu susitiko Korėjos Respublikos Nacionalinės asamblėjos pirmininkas Moon Hee-sang.Lietuvos ir Pietų Korėjos ryšiai stiprėja , Lietuvos Respublikos Prezidento kanceliarija, 2019-06-03Premjeras: laukiame Korėjos Respublikos verslo delegacijos Lietuvoje, LRT, 2019.06.03

2021 m. birželio 12 d. Pietų Korėjoje buvo įkurta ten gyvenančių lietuvių bendruomenė,Pietų Korėjoje gyvenantys tautiečiai oficialiai įkūrė lietuvių bendruomenę, LRT.lt, 2021.06.23 o tų pačių metų rudenį Seule planuota atidaryti Lietuvos ambasadą.Lietuva nutarė steigti ambasadą Pietų Korėjoje, LRT.lt, 2021.06.07 Tai padaryta spalio 26 d. į Seulą atvykus Lietuvos laikinajam reikalų patikėtiniui Vilijui Samuilai. 2022 m. gegužę pirmojo ambasadoriaus pareigas pradėjo eiti Ričardas Šlepavičius.Prezidentas įteikė skiriamuosius raštus Lietuvos ambasadoriui Pietų Korėjoje, LR Prezidentūros kanceliarija, 2022 05 26

2022 m. spalio pabaigoje Lietuvoje lankėsi Pietų Korėjos prekybos, pramonės ir energetikos ministras An Dokgionas, susitiko su ekonomikos ir inovacijų ministre Aušrine Armonaite.Lietuva su Pietų Korėja bendradarbiaus prekybos ir pramonės srityse , Lietuvos Respublikos ekonomikos ir inovacijų ministerija, 2022 10 26

2023 m. sausio 11–13 d. Pietų Korėjoje lankėsi užsienio reikalų ministras Gabrielius Landsbergis, susitiko su Pietų Korėjos prekybos ministru An Dokgionu, užsienio reikalų ministru Pak Džinu, Samsung, SK Group ir kitų įmonių atstovais.G.Landsbergis: Lietuva gali būti atspirties tašku Pietų Korėjos įmonėms plečiant rinką ES, 15min.lt, 2023–01–12G. Landsbergis susitiko su Pietų Korėjos Užsienio reikalų ministru Park Jin: atveriame abipusius vartus tarp ES ir Azijos, URM, 2023–01–13 Tų pačių metų liepą Seule lankėsi ekonomikos ir inovacijų ministrė Aušrinė Armonaitė, pasirašė susitarimą dėl bendradarbiavimo turizmo srityje,Lietuva ir Pietų Korėja susitarė dėl glaudesnio bendradarbiavimo turizmo srityje , Lietuvos Respublikos ekonomikos ir inovacijų ministerija, 2023 07 05 o Pietų Korėjos prezidentas Jun Sokjolas dalyvavo Vilniuje vykusiame NATO viršūnių susitikime, susitiko su prezidentu Gitanu Nausėda.Šalies vadovas susitiko su Pietų Korėjos Prezidentu, LR Prezidento kanceliarija, 2023 m. liepos 12 d.

 Aukščiausio lygio susitikimai 

Lietuvos prezidentai su oficialiais vizitais Pietų Korėjoje lankėsi du kartus:

 2014 m. vasario 18 d. Dalia Grybauskaitė vizito Pietų Korėjoje metu susitiko su prezidente Pak Kinhė. Tai buvo pirmasis aukšto lygio abiejų valstybių vadovų susitikimas.Bendradarbiavimas su Pietų Korėja – naujos galimybės Lietuvai , Lietuvos Respublikos Prezidento kanceliarija, 2014-02-18
 2018 m. vasario 7 d. Dalia Grybauskaitė vizito Pietų Korėjoje metu susitiko su prezidentu Mun Džėinu.Bendradarbiavimas su Pietų Korėja – naudingas Lietuvai , Lietuvos Respublikos Prezidento kanceliarija, 2018-02-07

Pietų Korėjos prezidentai su oficialiais vizitais Lietuvoje lankėsi vieną kartą:
 2023 m. liepos 11–12 d. Jun Sokjolas dalyvavo Vilniuje vykusiame NATO viršūnių susitikime, susitiko su prezidentu Gitanu Nausėda.Šalies vadovas susitiko su Pietų Korėjos Prezidentu, LR Prezidento kanceliarija, 2023 m. liepos 12 d.

 Ekonominiai mainai 

2022 m. duomenimis, prekybos apyvarta tarp Lietuvos ir Pietų Korėjos siekė 211,04 mln. eurų, o Pietų Korėja buvo 38-a pagal prekybos apimtis Lietuvos prekybos partnerė.Korėjos Respublika, Dvišalė prekyba , LR Užsienio reikalų ministerija

Prekybos balanse vyrauja importas iš Pietų Korėjos į Lietuvą.

 Eksportas sudaro 114,06 mln. eurų, o 92,62 mln. viso eksporto sudarė lietuviškos prekės; Pietų Korėja yra 40-a pagal prekybos apimtis eksporto partnerė.
 Importas sudaro 96,97 mln. eurų; Pietų Korėja yra 38-a pagal prekybos apimtis importo partnerė. Daugiausiai importuojamos prekės: organiniai chemijos produktai (21%), plastikai ir jų dirbiniai (20%), įvairūs chemijos produktai (6%), mechaniniai įrenginiai, katilai (6%), geležis ir plienas (6%), kaučiukas ir jo dirbiniai (5%), farmacijos produktai (6%), optikos, fotografijos prietaisai ir aparatai (5%),  cheminiai štapelio pluoštai (5%).

2022 m. Pietų Korėjos tiesioginių užsienio investicijų dydis Lietuvoje buvo apie 40 000 eurų (116-a pagal dydį rinka). Prekybos dinamika tarp Korėjos Respublikos ir Lietuvos yra svyruojanti.Lietuvos ir Pietų Korėjos dvišalės prekybos apžvalga , Versli LietuvaPietų Korėja , Versli LietuvaLietuvos – Pietų Korėjos dvišalė prekyba , Versli Lietuva, 2022 m. balandžio 19 d.

 Metai  2010  2011  2012  2013  2014  2015  2016  2017  2018  2019  2020  2021  2022  2023  2024 Eksportas iš Lietuvos (mln. Eur.) 20,1  15,8  18,8  26,6  29,7  56,0  50,8  83,3  74,82  61,19  57,5  102  114  80,9  95 Importas į Lietuvą (mln. Eur.) 49,2  29,2  35,5  50,4  70,4  125,5  163,9  180,9  79,9  66,36  67,4  68  96,6  108,1  196

 Turizmas 

Turistų iš Pietų Korėjos skaičius Lietuvoje nuolat augo iki 2020 m., tačiau vėliau stipriai sumažėjo dėl COVID-19 pandemijos.

Į Lietuvą atvykstančių korėjiečių turistų skaičius:Atvykstamojo turizmo apžvalga (2017 m.) , Valstybinis turizmo departamentas2019 m. Lietuvos turizmo statistika , Keliauk LietuvojeTurizmo statistika, Keliauk Lietuvoje

 Metai  2012  2013  2014  2015  2016  2017  2018  2019  2020  2021  2022  2023  2024 Turistai 2900  3200  3300  6300  6400  8800  9200  11 153  214  130  846  5074  4464

Pilietiniai, kultūriniai mainai
1995 m. Pietų Korėjoje koncertavo Lietuvos nacionalinis simfoninis orkestras, vadovaujamas Juozo Domarko.Kitą sezoną Lietuvos simfoninis orkestras pradės gastrolėmis Tolimuosiuose rytuose — Japonijoje, Taivane, Pietų Korėjoje, Tėviškės žiburiai, 1994. XII. 20 - Nr. 52 (2339), p. 7

2021 m. rugsėjo 11 d. Seulo fotografijos muziejuje buvo atidaryta Lietuvos fotografų kūrinių paroda „Atodangos. Tapatybės paieškos Lietuvos fotografijoje“, pristatyti tokie autoriai kaip Antanas Sutkus, Romualdas Rakauskas, Aleksandras Macijauskas, Romualdas Požerskis, Violeta Bubelytė, Laura Garbštienė, Akvilė Anglickaitė ir kiti.Pietų Korėjoje – vienas didžiausių Lietuvos fotografijos pristatymų, Lietuvos kultūros institutas, 2021-09-13

2022 m. kovo-balandžio mėn. Korėjos nacionalinėje bibliotekoje buvo surengta Baltijos šalims skirta paroda, kurioje pristatyta Lietuvos, Latvijos ir Estijos kultūra, istorija, paveldas.Three Baltic States present similarities, differences in new exhibition, The Korea Times, 2022-03-21 Tų pačių metų rugsėjį Seule atidaryta jaunosios kartos Lietuvos tapytojų paroda, eksponuoti Kristinos Ališauskaitės, Arnoldo Andersono, Ramintos Blaževičiūtės ir kitų autorių darbai.„Lewben Art Foundation“ kolekcijos kūriniai iškeliavo į Pietų Korėją: atidaryta lietuvių menininkų paroda, 15min.lt, 2022 09 16

2023 m. vasario 16-20 d. Pietų Korėjoje (Tegu, Kvangdžu, Seule) Mikalojaus Konstantino Čiurlionio kūrinius atliko Sonata Zubovienė ir Rokas Zubovas. Koncerto Seulo Myeongdongo katedroje metu lietuvių ir korėjiečių kilmės muzikei, kompozitorei ir prodiuserei Kolleen Park, kuriai buvo atkurta Lietuvos pilietybė, Lietuvos ambasada Korėjoje įteikė lietuvišką pasą.Pietų Korėjos sostinės Seulo širdyje skambant Čiurlioniui pažymėta Valstybės atkūrimo diena, URM, 2023-02-21

2023 m. liepą–spalį Radvilų rūmų dailės muziejuje surengta Korėjos pastarojo šimtmečio meninės fotografijos darbų paroda „Anapus kadro“.Anapus kadro: meninė Korėjos fotografija nuo XX a. 3 dešimtmečio iki mūsų dienų, Radvilų rūmų dailės muziejus

Lietuvoje gyvena kelios dešimtys korėjiečių, o Korėjos lietuvių bendruomenę sudaro virš šimto asmenų.

 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Pietų Korėjos piliečių skaičius Lietuvoje 32  41  39  31

 Metai  2014  2021 Lietuvos piliečių skaičius Pietų Korėjoje 41  125

 Ambasadoriai 

Iš Lietuvos pusės:

 Ginutis Voveris (1997–2001 m.), rezidavo Pekine
 Artūras Žurauskas (2001–2006 m.), rezidavo Pekine
 Rokas Bernotas (2006–2010 m.), rezidavo Pekine
 Lina Antanavičienė (2010–2015 m.), rezidavo Pekine
 Ina Marčiulionytė (2015–2020 m.), rezidavo Pekine
 Diana Mickevičienė (2020–2021 m.), rezidavo Pekine
 Vilijus Samuila (2021 m. spalis – 2022 m. gegužė), laikinasis reikalų patikėtinis Seule
 Ričardas Šlepavičius (nuo 2022 m. gegužės),Prezidentas įteikė skiriamuosius raštus Lietuvos ambasadoriui Pietų Korėjoje, LR Prezidentūros kanceliarija, 2022 05 26 pirmasis Lietuvos ambasadorius Pietų Korėjai, reziduojantis Seule

Iš Pietų Korėjos pusės (sąrašas nėra baigtinis):
 Kim Sai-taik (1992–1994 m.), rezidavo Danijoje
 Yim Geun-Hyeong (2008–2011 m. (?)), rezidavo DanijojeDarbą Lietuvoje pradėjo Malaizijos, Pietų Korėjos ir Naujosios Zelandijos ambasadoriai (TV3)
 Lee Joon Jae (2011 m. birželis – 2014 m.), rezidavo Varšuvoje
 Hong Ji-in (dvyliktasis, 2014 m. rugsėjis – 2017 m. sausis), rezidavo Varšuvoje
 Choe Sung-joo (tryliktasis, 2017 m. sausio 16 d. – 2018 m. lapkritis), rezidavo Varšuvoje
 Sun Mira (keturioliktoji, 2018 m. lapkritis – 2021 m. gruodis), reziduoja VaršuvojeSu naująja Korėjos Respublikos ambasadore aptartas dvišalis bendradarbiavimas , URM, 2019.01.30
 Lim Hoonmin (penkioliktasis, 2022 m. sausis – 2024 m. spalis), reziduoja Varšuvoje
 Jeon Joyoung (nuo 2024 m. spalio), pirmasis ambasadorius, reziduojantis Vilniuje

 Lietuvos ordinų kavalieriai Pietų Korėjos piliečiai 

Už nuopelnus Lietuvai apdovanoti du Pietų Korėjos piliečiai: 2001 m. birželio 13 d. LDK Gedimino ordino Riterio kryžius įteiktas Lietuvos garbės konsului Pietų Korėjoje Hong Kun Kim,Apdovanotų asmenų duomenų bazė , Lietuvos Respublikos Prezidento kanceliarija o 2025 m. vasario 16 d.  Ordino "Už nuopelnus Lietuvai" Karininko kryžių gavo Dongseo universiteto rektorius Jekuk Changas už „daugiametę ir daugiaplanę veiklą stiprinant Lietuvos Respublikos bendradarbiavimą su Korėjos Respublika“.Apdovanotų asmenų duomenų bazė, Lietuvos Respublikos Prezidento kanceliarijaPrezidentas įteikė valstybės apdovanojimus už nuopelnus Lietuvai, Lietuvos Respublikos Prezidento kanceliarija, 2025 m. vasario 16 d.

 Taip pat skaitykite 
 Lietuvos ir Šiaurės Korėjos santykiai
 Japonijos ir Lietuvos santykiai
 Kinijos ir Lietuvos santykiai
 Pietų ir Šiaurės Korėjos santykiai

 Šaltiniai 

Kategorija:Lietuvos diplomatiniai santykiai
Kategorija:Pietų Korėjos užsienio politika